Foto: AFP G7 mamlakatlari yetakchilari Eronni raketalarni ishga tushirish va boshqa "beqarorlashtiruvchi" xatti-harakatlardan tiyilishga chaqirishdi, deyiladi guruh sammitining yakuniy uchrashuvida. "Eron raketa dasturining xalqaro tinchlik va xavfsizlikka solayotgan tahdidini inobatga olib, biz Eronni ballistik raketalarni ishga tushirish va BMT Xavfsizlik Kengashining 2231-sonli rezolyutsiyasiga muvofiq kelmaydigan hamda mintaqaga "beqarorlashtiruvchi" ta’sir ko‘rsatuvchi boshqa xatti-harakatlardan tiyilishga chaqiramiz", - deyiladi hujjatda. Tomonlar Eron yadroviy dasturi tinchlik maqsadlariga ega ekaniga ishonch hosil qilmoqchi ekanliklari haqida aytishdi. Yetti davlat rahbarlari shuningdek Eron tomonidan "terrorizmning moliyaviy qo‘llab-quvvatlanishi"ni qoralashdi.